ભુજ મનપાના નિવૃત કર્મચારી દર્શક અંતાણીને તેમની નોકરીનાં કાર્યકાળ દરમ્યાન મોંઘવારી ભથ્થા અને એરિયર્સનુ ચુકવણું કરાયું હતુ પણ ફરી પાલિકાએ આ રકમને ભુલથી અપાયેલી જણાવીને વસુલાત કરવાનુ ચાલુ કરતા કર્મચારી દર્શક અંતાણીએ ચાલુ નોકરીના પગારમાંથી આ રકમ વસુલવા સામે હાઈકોર્ટમાં સ્ટે મેળવ્યો હતો પણ હાલમાં જ દર્શકભાઈ નિવૃત થતા ભુજ પાલિકાએ મોંઘવારી ભથ્થાની ચુકવાયેલ જુની રકમ તેમની નિવૃતિની રકમમાંથી વાળતા દર્શકભાઈએ હાઈકોર્ટમાં દાદ માંગી હતી જે અંતર્ગત હાઈકોર્ટ દ્વારા આ રકમ નહીં કાપવાનો આદેશ કરીને કર્મચારીની તરફેણમાં ચુકાદો આપી ભુજ પાલિકાને ૨પ હજારનો દંડ ફટકાર્યો હતો.